smcproject/ml-wiki-sentences huggingface dataset:
പ്രതിരൂപാത്മക ശൈലിയിലാണ് പലപ്പോഴും ദാനിയൽ എഴുതാറുള്ളത്.
1998-ൽ മാൻബുക്കർ പുരസ്കാരം നേടിയ അരുന്ധതി റോയ് മലയാളിയുടെ യശസ്സ് സാർവദേശീയതലത്തിൽ ഉയർത്തിയ ഇന്ത്യൻ ഇംഗ്ലീഷ് സാഹിത്യകാരിയാണ്.
കോട്ടയം ജില്ലയിലെ അയ്മനമാണ് ഇവരുടെ സ്വദേശം.
അയ്മനത്ത് ചിലവിട്ട കുട്ടിക്കാലത്തെക്കുറിച്ചുള്ള ഓർമകളാണ് ബുക്കർ പ്രൈസിനാധാരമായ ദ് ഗോഡ് ഒഫ് സ്മോൾ തിങ്സിന്റെ കഥാപശ്ചാത്തലം.
എ ൻഡ് ഒഫ് ഇമാജിനേഷൻ (1998), പവർ പൊളിറ്റിക്സ് (2002), വാർടോക്ക് (2003), ലിസനിങ് ടു ഗ്രാസ് ഹോപ്പേഴ്സ് (2009) എന്നീ കൃതികൾക്കുപുറമേ ദി ആൾജിബ്രാ ഒഫ് ഇൻഫിനിറ്റ് ജസ്റ്റിസ് എന്ന ലേഖന സമാഹാരവും പ്രസിദ്ധീകരിച്ചിട്ടുണ്ട്.
2002-ലെ ലന്നാൻ ഫൗണ്ടേഷൻ കൾച്ചറൽ ഫ്രീഡം പുരസ്കാരം, സിഡ്നി പീസ് പ്രൈസ്-2004, സാഹിത്യ അക്കാദമി പുരസ്കാരം-2006, നോർമൻ മെയ്ലർ പുരസ്കാരം-2011 എന്നിവ അരുന്ധതി രോയ്ക്കു ലഭിച്ച ശ്രദ്ധേയമായ ബഹുമതികളാണ്.
രണ്ട് ചലച്ചിത്രങ്ങൾക്കു തിരക്കഥ രചിച്ചിട്ടുള്ള ഇവർക്ക് 1989-ൽ മികച്ച തിരക്കഥാകൃത്തിനുള്ള ദേശീയ അവാർഡും ലഭിച്ചിട്ടുണ്ട്.
അരുന്ധതി റോയ്
ഐക്യരാഷ്ട്രസഭയിൽ ഉദ്യോഗസ്ഥനായിരിക്കെ തന്നെ സാഹിത്യത്തിൽ ശ്രദ്ധേയമായ സംഭാവനകൾ ചെയ്ത വ്യക്തിയാണ് മലയാളിയായ ശശി തരൂർ.
നോവലുകളായ ദ് ഗ്രേറ്റ് ഇന്ത്യൻ നോവൽ, ഷോ ബിസിനസ്, റയട്ട്, രാഷ്ട്രീയ നിരീക്ഷണങ്ങളായ ഇന്ത്യ: ഫ്രം മിഡ്നൈറ്റ് റ്റു ദ് മില്ലെനിയം, അൺഹേഡ് വോയ്സ്, ചരിത്രാഖ്യായികളായ നെഹുറു: ദ് ഡിസ്കവറി ഒഫ് ഇന്ത്യ, ന്യൂ മില്ലെനിയം, ന്യൂ ഇന്ത്യ, പാക്സ് ഇൻഡിക്ക: ഇന്ത്യൻ ആൻഡ് ദ് വേൾഡ് ഇൻ ദ് ട്വന്റി ഫസ്റ്റ് സെഞ്ച്വറി തുടങ്ങിയ രചനകളിലൂടെ തരൂർ ആംഗലേയ ഗദ്യസാഹിത്യലോകത്ത് തന്റേതായ ശൈലിക്ക് രൂപം നൽകി.
ആക്സിഡന്റ്സ് ലൈക് ലവ് ആൻഡ് മാരീജ്, ആഫ്റ്റർ വാർഡ്സ്, ദ് ലിറ്റിൽ ബുക് ഒഫ് റൊമാൻസ്, സീക്രട്സ് ആൻഡ് ലൈസ്, സീക്രട്സ് ആൻഡ് സിൻസ്, എ സ്കാൻഡലസ് സീക്രട്, റാണി ലക്ഷ്മി ബായി ഒഫ് ഝാൻസി തുടങ്ങിയ കൃതികൾ പ്രസിദ്ധീകരിച്ച ജയശ്രീ മിശ്ര; സ്റ്റയർ ഓൺ ദ് സബ് വേ, ദ് ബെറ്റർ മാൻ, ലേഡീസ് കൂപ്പൈ, മലബാൽ മൈൻഡ് (കവിതാ സമാഹാരം), ദ് പഫിൻ ബുക് ഒഫ് മിത്ത്സ് ആൻഡ് ലെജൻഡ്സ്, മിസ്ട്രസ് മാജിക്കൽ ഇന്ത്യൻ മിത്ത്സ്, ലിവിങ് നെക്സ്റ്റ് ഡോർ ടു ആലീസ്, കട്ട് ലൈറ്റ് വൂണ്ട് എന്നീ കൃതികൾ രചിച്ച അനിതാ നായർ; ദീസ് എറേഴ്സ് അർ കറക്ട്, ഇംഗ്ലീഷ്, അപോകാലിപ്സോ, ജെമിനി എന്നീ കവിതാസമാഹാരങ്ങളും നാർകോപോളിസ് എന്ന നോവലും രചിച്ച ജീത് തയ്യിൽ; ശ്രീലങ്കയിൽ നടന്ന വംശഹത്യയുടെ പശ്ചാത്തലത്തിൽ രചിച്ച ഐലന്റ് ഒഫ് ബ്ലഡ് എന്ന കൃതിയുടെ രചയിതാവും പത്രപ്രവർത്തകയുമായ അനിതാ പ്രതാപ്; ഹാർവെസ്റ്റ്, ക്ലെപ്റ്റോമാനിയ ഡബിൾ ടോക് തുടങ്ങിയ രചനകളിലൂടെ ശ്രദ്ധേയമായ മഞ്ജുള പത്മനാഭൻ; എ ബ്രിഡ്ജ് ഓവർ കർമ എന്ന നോവലിലൂടെയും പിക്കോളോ, മൈൽസ്റ്റോൺസ് ടു ദ് സൺ, സൺബേഡ്സ് ഇൻ ദ് റെയ്ൻ തുടങ്ങിയ കവിതാസമാഹാരങ്ങളിലൂടെയും ശ്രദ്ധേയനായ ഗോപീകൃഷ്ണൻ കോട്ടൂർ; മൈ വോൺ കൺട്രി: എ ഡോക്ടേഴ്സ് സ്റ്റോറി, ദ് ടെന്നീസ് പാർട്ണർ: എ സ്റ്റോറി ഒഫ് ഫ്രണ്ട്ഷിപ്പ് ആൻഡ് ലോസ്, കട്ടിങ് ഫോർ സ്റ്റോൺ എന്നീ കൃതികളിലൂടെ മികവു തെളിയിച്ച ഭിഷഗര്വനും സാഹിത്യകാരനുമായ എബ്രഹാം വർഗീസ്; സീയിങ് ദ് ഗേൾ എന്ന നോവലിലൂടെ ശ്രദ്ധേയയായ അനുരാധാ വിജയകൃഷ്ണൻ തുടങ്ങിയവരാണ് സമീപകാലത്ത് ഇന്ത്യൻ ഇംഗ്ലീഷ് സാഹിത്യത്തിൽ മികച്ച സൃഷ്ടികളിലൂടെ ശ്രദ്ധ പിടിച്ചു പറ്റിയ മലയാളികൾ.
വൈജ്ഞാനികരംഗം.
മറ്റേതൊരു ഭാഷയിലും എന്നപോലെ കേരളത്തിലെ ആംഗലേയസാഹിത്യമേഖലയിലും വ്യാപ്തികൊണ്ട് മുന്നിട്ടു നിൽക്കുന്നത് വൈജ്ഞാനിക സാഹിത്യമാണ്.
ചരിത്രം, വൈദ്യശാസ്ത്രം, മനശ്ശാസ്ത്രം, എന്നിങ്ങനെ വിവിധവിഷയങ്ങളെ അധികരിച്ചുള്ള ഇംഗ്ലീഷ്കൃതികൾ കേരളത്തിൽ ധാരാളം ഉണ്ടായിട്ടുണ്ട്.
കേരളത്തിന്റെ ചരിത്രം, സംസ്കാരം, കല, സാമൂഹിക വിപ്ലവം എന്നിവയെപ്പറ്റിയുള്ള ചില കൃതികൾ ഹിസ്റ്ററി ഒഫ് മലബാർ (കെ. പി. പദ്മനാഭമേനോൻ), കേരള ആർട്ട് ആൻഡ് കൾച്ചർ (എ. ഗോപാലമേനോൻ), റിലിജിയൻ, ആർട്ട് ആൻഡ് കൾച്ചർ (ഡോ. എസ്. വെങ്കിട സുബ്രഹ്മണ്യയ്യർ), ഇൻഡ്യ ലാൻഡ് ആൻഡ് പീപ്പിൾ പരമ്പരയിൽ വരുന്ന കേരള (കൃഷ്ണചൈതന്യ), എ ഡിക്ഷ്ണറി ഒഫ് കഥകളി (കെ. പി. എസ്. മേനോൻ), ധർമ്മശാസ്താ ആൻഡ് അയ്യപ്പാ കൾട്ട് (കെ. പി. സി. പിള്ള), സ്വാതിതിരുനാൾ ആൻഡ് ഹിസ് മ്യൂസിക് (ഡോ. എസ്. വെങ്കിടസുബ്രഹ്മണ്യയ്യർ), മോഹിനിയാട്ടം (ജി. വേണു; നിർമ്മലാപണിക്കർ), ദ റൈസ് ഒഫ് ട്രാവൻകൂർ, എ സ്റ്റഡി ഒഫ് ദ റ്റൈംസ് ഒഫ് മാർത്താണ്ഡവർമ്മ (ഡോ. എ. പി. ഇബ്രാഹിംകുഞ്ഞ്) എന്നിവയാണ്.
കൂടാതെ കേരളത്തെ സംബന്ധിക്കുന്ന നിരവധി ചരിത്ര-നരവംശശാസ്ത്ര ഗ്രന്ഥങ്ങളും പ്രസിദ്ധീകരിക്കപ്പെട്ടിട്ടുണ്ട്.
കേരളത്തിലെ സാമൂഹിക വിപ്ലവകാരികളെപ്പറ്റിയും നിരവധി ഗ്രന്ഥങ്ങൾ ഇംഗ്ലീഷിൽ ഉണ്ടായിട്ടുണ്ട്.
നാരായണഗുരുസ്വാമി, മന്നത്തുപദ്മനാഭൻ, കുമാരനാശാൻ തുടങ്ങിയവരെപ്പറ്റിയുള്ള പഠനങ്ങൾ അവയിൽ ചിലതു മാത്രമാണ്.
ഇന്റഗ്രേറ്റഡ് സയൻസ് ഒഫ് ദി അബ്സല്യൂട്ട് (നടരാജ ഗുരു), വൺകാസ്റ്റ്, വൺറിലിജിയൻ, വൺഗോഡ്: എ സ്റ്റഡി ഒഫ് ശ്രീ നാരായണഗുരു (വി. തോമസ് സാമുവൽ), ശ്രീനാരായണഗുരു ആൻഡ് സോഷ്യൽ റവലൂഷ്യൻ (സി. ആർ. മിത്ര), നാരായണഗുരു എ ബയോഗ്രാഫി (എം. കെ. സാനു), ഫിലോസഫി ഒഫ് ശ്രീനാരായണഗുരു (ഡോ. എസ്. ഓമന) എന്നിവ കൂടാതെ നിത്യചൈതന്യയതിയും നാരായണഗുരുവിനെപ്പറ്റി ഇംഗ്ലീഷിൽ ധാരാളം എഴുതിയിട്ടുണ്ട്.
മ ന്നത്തുപദ്മനാഭൻ ആൻഡ് ദ റിവൈവൽ ഒഫ് നായേഴ്സ് ഇൻ കേരള എന്ന കൃതി വി. ബാലകൃഷ്ണൻ-ആർ.
ലീലാദേവി ദമ്പതികളുടേതാണ്.
കെ. രവീന്ദ്രന്റെ ആശാൻ ആൻഡ് സോഷ്യൽ റവലൂഷൻ ഇൻ കേരളാ, എ സ്റ്റഡി ഒഫ് ഹിസ് സ്പീച്ചസ് , കെ. രാജേന്ദ്രന്റെ ഈഴവകമ്യൂണിറ്റി ആൻഡ് കേരള പൊളിറ്റിക്സ് , കെ. വി. ഈപ്പന്റെ ച ർച്ച് മിഷണറി സൊസൈറ്റി ആൻഡ് എഡ്യൂക്കേഷൻ ഇൻ കേരള , ചുമ്മാർ ചൂണ്ടലിന്റെ ക് രിസ്ത്യൻ ഫോക്ക് സോങ്സ് , ക്രിസ്ത്യൻ തീയേറ്റർ ഇൻ ഇൻഡ്യ എന്നീ പുസ്തകങ്ങളും ഇവിടെ പരാമർശമർഹിക്കുന്നു.
മലയാള കവിത്രയത്തെക്കുറിച്ചുള്ള ചില പഠനങ്ങളും ഇംഗ്ലീഷിൽ പ്രസിദ്ധീകൃതമായിട്ടുണ്ട്.
കുമാരനാശാൻ ബെർത്ത് സെന്റിനറി വോളിയവും, മഹാകവി ഉള്ളൂർ എ സെന്റിനറി വോളിയവും ഈ രണ്ടു മഹാകവികളേയും പറ്റിയുള്ള ആധികാരിക പഠനങ്ങളുടേയും അവരുടെ ചില കൃതികളുടെ വിവർത്തനങ്ങളുടേയും സമാഹാരങ്ങളാണ്.
കേന്ദ്രസാഹിത്യ അക്കാദമിയുടെ 'മേക്കേഴ്സ് ഒഫ് ഇൻഡ്യൻ ലിറ്ററേച്ചർ' പരമ്പരയ്ക്കുവേണ്ടി കെ. എം. ജോർജ് തയ്യാറാക്കിയ കുമാരനാശാൻ എന്ന ലഘുഗ്രന്ഥവും വള്ളത്തോൾ ജന്മശതാബ്ദി ആഘോഷങ്ങളോടനുബന്ധിച്ച് തിരുവനന്തപുരത്തു നടത്തിയ സെമിനാറിൽ അവതരിപ്പിച്ച പ്രബന്ധങ്ങളുടെ സമാഹാരമായ ഇൻഡ്യൻ റിനയസ്സൻസ് എന്ന ഗ്രന്ഥവും എണ്ണപ്പെട്ട ഇംഗ്ലീഷ് പ്രസിദ്ധീകരണങ്ങളാണ്.
വർക്കല ശിവൻപിള്ള രചിച്ച റഷ്യ ഇൻ വള്ളത്തോൾസ് പോയംസ് എന്ന ഗവേഷണഗ്രന്ഥം ചെറുതാണെങ്കിലും പ്രയോജനകരമായ ഒരു പഠനമാണ്.
ഈ മേഖലയിൽപ്പെട്ട ഉപന്യാസവിഭാഗവും കുറേയൊക്കെ സമ്പന്നമാണ്.
ആദ്യകാല കേരളീയ ആംഗലേയ സാഹിത്യകാരന്മാരിൽ പലരും എഴുതിയ ഉപന്യാസങ്ങൾ ആനുകാലിക പ്രസിദ്ധീകരണങ്ങളിലൂടെ മാത്രം വെളിച്ചം കണ്ടവയാണ്.
അവയുടെ പ്രതികളൊന്നും ഇന്ന് കിട്ടാനില്ല.
ലക്ഷ്മണൻപിള്ളയുടെ എസ്സേസ് (Essays) ഭേദപ്പെട്ട ഒരു ആദ്യകാല കൃതിയാണ്.
വിധി, ഉത്തരവാദിത്വം, നന്മതിന്മകൾ, സംഗീതം, മതം തുടങ്ങിയ വിവിധ വിഷയങ്ങളെ അധികരിച്ചെഴുതിയ ഉപന്യാസങ്ങളുടെ ഈ സമാഹാരം നല്ലൊരു ആംഗല ഗദ്യശൈലിയുടെ മാതൃകയും ആണ്.
ഇംഗ്ലീഷ് ഗദ്യലേഖനങ്ങൾ രചിച്ചവരിൽ ശ്രദ്ധേയനായ മറ്റൊരു വ്യക്തി ബാരിസ്റ്റർ ജി.പി. പിള്ള (1863-1903) ആണ്.
പത്രപ്രവർത്തനം വിശേഷിച്ചും ആംഗലേയ പത്രപ്രവർത്തനം വേണ്ടതുപോലെ വളർന്നിട്ടില്ലാത്ത ഒരു കാലഘട്ടത്തിൽ ഇന്ത്യയിലെ മിക്ക പത്രങ്ങൾക്കും ഈടുറ്റ ലേഖനങ്ങൾ നൽകിയിരുന്ന എഴുത്തുകാരനായിരുന്നു ഇദ്ദേഹം.
1890 മുതൽ 'മദ്രാസ് മെയിലി' നുവേണ്ടി മുഖലേഖനങ്ങൾ എഴുതിവന്ന ഇദ്ദേഹം 1892-ൽ മദ്രാസ് സ്റ്റാൻഡേർഡിന്റെ മുഖ്യ പത്രാധിപരായി നിയമിതനായതോടെ ഇംഗ്ലീഷിൽ പൂർവാധികം രചനകൾ നടത്തുകയും റെപ്രസെന്ററ്റീവ് ഇൻഡ്യൻസ്, ഇൻഡ്യൻ കോൺഗ്രസ് മെൻ, ലണ്ടൻ ആൻഡ് പാരിസ്, ട്രബിൾസ് ഒഫ് ആൻ ഇൻഡ്യൻ ഇൻ യൂറോപ്പ് എന്നീ  ഗ്രന്ഥങ്ങൾ പ്രസിദ്ധപ്പെടുത്തുകയും ചെയ്തു.
ജി.പി. ശേഖർ എഡിറ്റു ചെയ്ത സെലക്റ്റ് റൈറ്റിങ്സ് ആൻഡ് സ്പീച്ചസ് ഒഫ് ജീ.
പി. പിള്ള എന്ന പുസ്തകത്തിൽ ജി.പി. പിള്ളയുടെ കനപ്പെട്ട രചനകൾ പലതും സമാഹൃതമായിട്ടുണ്ട്.
മലയാളത്തിലെന്നപോലെ ഇന്തോ-ആംഗ്ലിയൻ സാഹിത്യത്തിലും മഹാകവി ഉള്ളൂർ എസ്. പരമേശ്വരയ്യർക്കുള്ള സ്ഥാനം സമുന്നതമാണ്.
20-ാം ശതകത്തിന്റെ ആദ്യദശയിൽത്തന്നെ ഇംഗ്ലീഷിൽ എഴുതിത്തുടങ്ങിയ ഉള്ളൂരിന്റെ നിരവധി സംഭാവനകൾ ഗദ്യ-പദ്യ-നിരൂപണ-സാഹിത്യ മേഖലകളിലായി ചിതറിക്കിടക്കുന്നു.
തത്ത്വശാസ്ത്രം, ചരിത്രം, സംസ്കാരം, സാമൂഹികജീവിതം എന്നീ മണ്ഡലങ്ങളിലെല്ലാം വിഹരിച്ച ആ പ്രതിഭാശാലിയുടെ രചനകളാണ്.
ഇൻഡ്യ ആൻഡ് വേൾഡ് പ്രോഗ്രസ്, എ ഡോട്ടർ ഒഫ് ട്രാവൻകൂർ, എ ഫർഗോട്ടൻ ചാപ്റ്റർ ഇൻ ഇംഗ്ലീഷ് പൊയട്രി എന്നിവ ലളിത സുന്ദരമായ ആംഗലശൈലിയിൽ അനായാസം സാഹിത്യരചന നടത്തുവാൻ മഹാകവി ഉള്ളൂരിനുണ്ടായിരുന്ന വൈഭവം അന്യാദൃശമാണെന്ന് ഈ കൃതികൾ സാക്ഷ്യപ്പെടുത്തുന്നു.
മലയാളത്തിലെ സമുന്നത സാഹിത്യകാരനായ സർദാർ കെ. എം. പണിക്കർ (1894-1963) ഇംഗ്ലീഷ് ഭാഷ കൈകാര്യം ചെയ്യുന്നതിലും അസാമാന്യ പാടവം പ്രദർശിപ്പിച്ചിരുന്നു. 'സ്വരാജ്യ', 'ഹിന്ദുസ്ഥാൻ ടൈംസ്' എന്നീ പത്രങ്ങളുടെ എഡിറ്ററായി പ്രവർത്തിച്ച ഇദ്ദേഹം ഇംഗ്ലീഷിൽ രാഷ്ട്രതന്ത്ര പ്രാധാന്യമേറിയ ഏതാനും ഗ്രന്ഥങ്ങളും ചരിത്രപുസ്തകങ്ങളും രചിച്ചിട്ടുണ്ട്.
മലബാർ ആൻഡ് പോർട്ടുഗീസ് (1928), മലബാർ ആൻഡ് ഡച്ച് എന്നിവ ഇക്കൂട്ടത്തിൽ പ്രാമുഖ്യമർഹിക്കുന്ന ചരിത്ര-ഗവേഷണ ഗ്രന്ഥങ്ങളാണ്.
അന്താരാഷ്ട്രീയ തലത്തിൽ ഇന്ത്യയുടെ പ്രശസ്തി വർദ്ധിപ്പിക്കുവാൻ കഴിഞ്ഞിട്ടുള്ള മലയാളികളിൽ പ്രമുഖനാണ് കെ.പി.എസ്. മേനോൻ (1898-1983).
പന്ത്രണ്ടിലധികം പുസ്തകങ്ങളും ധാരാളം പ്രഭാഷണങ്ങളും ലേഖനങ്ങളും ചില ചെറുകഥകളും കെ. പി.എസ്. മേനോന്റെ സംഭാവനകളായി നമുക്കു ലഭിച്ചിട്ടുണ്ട്.
ഡൽഹി-ചുങ്കിങ്, ദ റഷ്യൻ പനോരമ, ദ ഫ്ളൈയിങ് ട്രോയിക, ലെനിൻ ത്രൂ ഇൻഡ്യൻ ഐസ്, ദ ലാമ്പ് ആൻഡ് ദ ലാമ്പ് സ്റ്റാൻഡ് എന്നീ ഗ്രന്ഥങ്ങൾ എല്ലാ നിലയിലും പ്രാധാന്യമർഹിക്കുന്നു.
സ്വന്തം ശ്വശുരൻ സി. ശങ്കരൻ നായരുടെ ജീവചരിത്രവും മെനി വേൾഡ്സ് എന്ന ആത്മകഥയും കെ.പി.എസ്. മേനോൻ രചിച്ചിട്ടുണ്ട്.
മലയാളികൾ രചിച്ച ആത്മകഥാപരമായ പല ഇംഗ്ലീഷ് കൃതികളും ശ്രദ്ധേയമായിത്തീർന്നിട്ടുണ്ട്.
കേരള മുഖ്യമന്ത്രിയായ ഈ.
കെ. നായനാരുടെ മൈ സ്ട്രഗിൾസ്, കെ.എം. പണിക്കരുടെ ആൻ ഓട്ടോബയോഗ്രഫി (വിവർത്തകൻ, കെ. കൃഷ്ണമൂർത്തി), ആൻ ഇൻഡ്യൻ ഫ്രീഡം ഫൈറ്റർ ഇൻ ജപ്പാൻ-മെമ്മോയിഴ്സ് ഒഫ് എ. എം. നായർ (നായർ സാൻ) എന്നിവയും ഈ വിഭാഗത്തിലെ എണ്ണപ്പെട്ട രചനകൾ തന്നെയാണ്.
വിവിധ സാഹിത്യശാഖകളിൽപ്പെട്ട പല ഉത്കൃഷ്ട മലയാള ഗ്രന്ഥങ്ങളുടേയും ഇംഗ്ളിഷ് പരിഭാഷയിലൂടെ ആംഗല കൈരളി പുഷ്കലയായിത്തീർന്നിട്ടുണ്ട്.
നോവലുകൾ, നാടകങ്ങൾ, ചെറുകഥകൾ എന്നീ വിഭാഗങ്ങളിൽപ്പെടുന്ന കൃതികളുടെ വിവർത്തനത്തിനാണ് മുൻതൂക്കം കാണുന്നത്.
നോവൽ.
സി.വി. രാമൻപിള്ളയുടെ മാർത്താണ്ഡവർമ്മയ്ക്ക് രണ്ടു പരിഭാഷകളുണ്ടായിട്ടുണ്ട്.
സി.കെ. മേനോനും ലീലാദേവിയുമാണ് വിവർത്തകർ.
എം.ടി. വാസുദേവൻ നായരുടെ അസുരവിത്ത് വി. അബ്ദുള്ള ഇംഗ്ലീഷിൽ വിവർത്തനം ചെയ്ത് പ്രസിദ്ധീകരിച്ചിട്ടുണ്ട്.
എം.ടി.യുടെ മഞ്ഞ് (മിസ്റ്റ്) , ഇ രുട്ടിന്റെ ആത്മാവ് (ക്രീച്ചർ ഒഫ് ഡാർക്ന്സ്), ചില ചെറുകഥകൾ എന്നിവയും ഇംഗ്ലീഷിൽ പരിഭാഷപ്പെടുത്തിയിട്ടുണ്ട്.
എം.ജെ. വെണ്ണിയൂരിന്റെ ഫ്രം ദ ഗട്ടർ (ഓടയിൽനിന്ന്- കേശവദേവ്) , പി.കെ. രവീന്ദ്രനാഥന്റെ നെയ്ബേഴ്സ് (അയൽക്കാർ-കേശവദേവ്) , സി. പോൾ വർഗീസിന്റെ എ റ്റൈം റ്റു ഡേ (അരനാഴികനേരം-പാറപ്പുറത്ത്) , എൻ. കുഞ്ഞിന്റെ മാജിക് ക്യാറ്റ് (മാന്ത്രികപ്പൂച്ച-ബഷീർ) , മേരി മത്തായി, സാമുവൽ മത്തായി എന്നിവരുടെ ഔസേപ്പ്സ് ചിൽഡ്രൻ (ഔസേപ്പിന്റെ മക്കൾ-തകഴി) , ബ്യൂട്ടിഫുൾ ആൻഡ് ഹാൻസം (സുന്ദരന്മാരും സുന്ദരികളും-ഉറൂബ്) എന്നീ വിവർത്തനങ്ങൾ വ്യാപകമായ അംഗീകാരം നേടിയവയാണ്.
പൊറ്റെക്കാട്ടിന്റെ വിഷകന്യക വി. അബ്ദുള്ളയും ലളിതാംബിക അന്തർജനത്തിന്റെ അഗ്നിസാക്ഷി വാസന്തീ മേനോനും തകഴിയുടെ രണ്ടിടങ്ങഴി എൻ. മേനോനുമാണ് വിവർത്തനം ചെയ്തിട്ടുള്ളത്.
വി. കെ.എൻ.-ന്റെ ബൊവൈൻ ബ്യൂഗിൾസ് സ്വയംകൃത വിവർത്തനമാണ്.
നാടകം.
തോപ്പിൽഭാസിയുടെ മൂലധനം ദ് ക്യാപ്പിറ്റൽ എന്ന പേരിൽ ഇ.
എം.ജെ. വെണ്ണിയൂരും ഭാസിയുടെ തന്നെ അശ്വമേധം പ്രേമാമേനോനും ഇംഗ്ലീഷിലാക്കിയിട്ടുണ്ട്.
അശ്വമേധത്തിന്റെ മറ്റൊരു ഭാഷാന്തരം എസ്. വേലായുധനാണ് നിർവഹിച്ചിട്ടുള്ളത്.
ജി. ശങ്കരപ്പിള്ളയുടെ ഭരതവാക്യം , സി.ജെ. തോമസിന്റെ അവൻ വീണ്ടും വരുന്നു , കെ.ടി. മുഹമ്മദിന്റെ ഇതു ഭൂമിയാണ് , എൻ. കൃഷ്ണപിള്ളയുടെ മുടക്കുമുതൽ എന്നിവയും വിവർത്തനവിധേയമായിട്ടുണ്ട്.
മലയാളത്തിലെ പ്രസിദ്ധങ്ങളായ പല ചെറുകഥകൾക്കും ഇംഗ്ലീഷ് രൂപാന്തരം ലഭിച്ചതായിക്കാണാം.
കെ. അയ്യപ്പപ്പണിക്കർ എഡിറ്റ് ചെയ്ത മലയാളം ഷോർട്ട് സ്റ്റോറീസ് ആന്തോളജിയിൽ 1940-നുശേഷം പ്രസിദ്ധീകരിക്കപ്പെട്ടിട്ടുള്ള ഇരുപത്തിയൊന്നു കഥകൾ ചെറുകഥാസാഹിത്യരംഗത്തെ നവീനമാതൃകകളാണ്.
കാരൂർ നീലകണ്ഠപ്പിള്ള മുതൽ പദ്മരാജൻ വരെയുള്ളവർ രചിച്ച ചെറുകഥകളുടെ വിവർത്തനമാണ് വുഡൻ ഡോൾസ് എന്നു തുടങ്ങിയ പേരുകളിൽ ആ പുസ്തകത്തിൽ ചേർത്തിട്ടുള്ളത്.
ഈ ചെറുകഥകൾ മലയാളത്തിലെ പല പ്രമുഖരുടേയും കലാസൃഷ്ടികൾക്കു പ്രാതിനിധ്യം വഹിക്കുന്നു.
എ സർവേ ഒഫ്മലയാളം ലിറ്ററേച്ചർ എന്ന പുസ്തകത്തിന്റെ അനുബന്ധത്തിലും ഏതാനും മലയാള ചെറുകഥകളുടെ ആംഗലവിവർത്തനങ്ങൾ ചേർത്തിട്ടുണ്ട്.
ഇവ കൂടാതെ ആംഗലേയ സാഹിത്യത്തിലെ മികച്ച ക്ലാസിക് കൃതികൾ എല്ലാംതന്നെ മലയാളത്തിലെ വിവർത്തനം ചെയ്തു പ്രസിദ്ധീകരിക്കുന്നതിനുള്ള ഒരു ബൃഹത് പദ്ധതിക്കും പ്രസാധകർ ആരംഭം കുറിച്ചിട്ടുണ്ട്.
മൊത്തത്തിൽ വിലയിരുത്തുമ്പോൾ ഭാരതീയ-ആംഗലസാഹിത്യത്തിന് കേരളത്തിന്റെ സംഭാവന മികച്ചതാണെന്നു പറയാനാവില്ല.
തിരുവിതാംകൂറിലും കൊച്ചിയിലും രാജഭരണകാലത്ത് സംസ്കൃതത്തിനുണ്ടായിരുന്ന പ്രാഭവവും കേരളത്തിന്റെ ഭൂമിശാസ്ത്രപരമായ കിടപ്പും ഈ മാന്ദ്യത്തിന് കാരണമാകാം.
ഇന്തോ-ആംഗ്ലിയൻ സാഹിത്യം അഭിമുഖീകരിക്കുന്ന പൊതുവായ പ്രശ്നങ്ങളിൽനിന്നും കേരളീയരും വിമുക്തരല്ല.
ഇംഗ്ലീഷ് മാതൃഭാഷയാക്കിയിട്ടുള്ളവരുടെ അഭാവം, വായനക്കാരുടെ കുറവ്, ഇംഗ്ലീഷ് ഭാഷ സർഗാത്മക രചനയ്ക്ക് ഉപയോഗിക്കുന്നതിനുള്ള വൈഷമ്യം, സാഹിത്യരചനകൾ പ്രസിദ്ധീകരിക്കുന്നതിനും അംഗീകാരം നേടുന്നതിനുമുള്ള പരിമിതികൾ തുടങ്ങിയ നിരവധി പ്രശ്നങ്ങൾ ഈ രംഗത്തു കാണാം.
എന്നാൽ തദ്ദേശീയമെന്നോ വിദേശീയമെന്നോ ഉള്ള ഭേദചിന്ത കൂടാതെ നല്ലതെന്തും സ്വീകരിക്കാനും സ്വായത്തമാക്കാനുമുള്ള കേരളീയരുടെ സഹജവാസന പ്രതീക്ഷയ്ക്ക് വക നൽകുന്നു.
അന്തർദേശീയ ഭാഷ, അഖിലേന്ത്യാതലത്തിലുപയോഗിക്കാവുന്ന ബന്ധഭാഷ എന്നീ നിലകളിൽ ഇംഗ്ലീഷിനോടുള്ള പ്രാധാന്യവും അന്തർദേശീയ തലത്തിലേക്കുയരുവാനുള്ള സാഹിത്യകാരന്മാരുടെ അഭിവാഞ്ച്ഛയും കേരളത്തിലെ ആംഗലസാഹിത്യത്തെ പരിപോഷിപ്പിക്കുന്ന ഘടകങ്ങളായി വർത്തിക്കുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ കേരളം-3 കേരളം-3 എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കേരളസംസ്ഥാന ടെലിവിഷൻ പുരസ്കാരം 2016
2016-ൽ സം‌പ്രേക്ഷണം ചെയ്തതും സെൻസർ ചെയ്തതുമായ പരിപാടികൾക്കുള്ള കേരള സംസ്ഥാന ടെലിവിഷൻ അവാർഡ് പ്രഖ്യാപിച്ചു.
കെ.കെ. രാജീവ് സംവിധാനം ചെയ്ത പോക്കുവെയിൽ മികച്ച സീരിയലും  തപസ്വിനി വിശുദ്ധ ഏവു പ്രാസ്യ എന്ന സീരിയൽ മികച്ച രണ്ടാമത്തെ സീരിയൽ ആയും തിരഞ്ഞെടുത്തു.
മികച്ച ടെലിഫിലിമായി അപ്പൂപ്പൻ താടിയേയും മികച്ച ഹാസ്യപരിപാടിയായി ഉപ്പും മുളകും എന്ന സീരിയലിനേയും തിരഞ്ഞെടുത്തു.
കൂടാതെ കൈരളി ടിവിയിൽ സം‌പ്രേക്ഷണം ചെയ്ത മാമ്പഴം-സീസൺ 10, മഴവിൽ മനോരമയിലെ ഡി ഫോർ ഡാൻസ്-3, മാതൃഭൂമിയുടെ ഷോ ഗുരു എന്നിവയും അവാർഡിന് അർഹമായി.
കേരളസഞ്ചാരി
പൂവാടൻ രാമൻ വക്കീലിന്റെ ഉടമസ്ഥതയിൽ മലബാറിൽ ആരംഭിച്ച പത്രമാണ് കേരളസഞ്ചാരി .
1888  ഒക്ടോബർ  മൂന്നാം തീയതി കേരളസഞ്ചാരിയുടെ ആദ്യലക്കം പ്രസിദ്ധീകൃതമായി.
42 X 26 സെന്റീമീറ്റർ വലിപ്പത്തിൽ  നാലുപുറം ഒരു ലക്കമായി ആണ് പുറത്തിറങ്ങിയിരുന്നത്.
1921 വരെ കേരളസഞ്ചാരി പ്രസിദ്ധീകരിയ്ക്കപ്പെടുകയുണ്ടായി കേസരി  കേരളസഞ്ചാരിയുടെ ആദ്യ പത്രാധിപരായിരുന്നു.
ലോകാ സമസ്തു സുഖിനോ ഭവന്തു എന്നതായിരുന്നു കേരള സഞ്ചാരിയുടെ ആദ്യത്തെ മുഖപ്രസംഗത്തിന്റെ തലവാചകം.
ജാതിഭേദം(1888  ഒക്ടോബർ  10) ,കൈക്കൂലി എന്നീ  മുഖപ്രസംഗങ്ങളും അക്കാലത്തു ഏറെ ശ്രദ്ധിയ്ക്കപ്പെടുകയുണ്ടായി.
മറ്റു പത്രാധിപന്മാർ സി. കൃഷ്ണൻ മൂർക്കോത്ത് കുമാരൻ സി.പി.ഗോവിന്ദൻ നായർ അവലംബം 'മാതൃഭൂമി'യുടെ ജനനം Archived 2013-01-26 at the Wayback Machine .
ഗൂർഖ ജന്മുക്തി മോർച്ച
ഗൂർഖ ജന്മുക്തി മോർച്ച ( GJM ) റജിസ്റ്റർ ചെയ്തിട്ടുണ്ടെങ്കിലും അംഗീകാരമില്ലാത്ത ഒരു രാഷ്ട്രീയ പാർട്ടിയാണ് .
വടക്കൻ പശ്ചിമ ബംഗാളിൽ ഒരു പ്രത്യേക ഗൂർഖാലാൻഡ് സംസ്ഥാനം രൂപീകരിക്കണം എന്നാണവരുടെ ആവശ്യം .
2007 ഒക്ടോബർ 7 നാണ് പാർട്ടി രൂപീകരിച്ചത്.
ചരിത്രം Tambasaling അവലംബം ↑ ↑
ഗൂൻഗറി ദേശീയോദ്യാനം
ഗൂൻഗറി ദേശീയോദ്യാനം പടിഞ്ഞാറൻ ആസ്ത്രേലിയയിലെ ഒരു ദേശീയോദ്യാനമാണ് .
പെർത്തിൽ നിന്നും കിഴക്കായി 592 കിലോമീറ്ററും കൽഗൂർലിയ്ക്കു വടക്കായി ഏകദേശം 94 കിലോമീറ്ററും അകലെയാണ് ഈ ദേശീയോദ്യാനത്തിന്റെ സ്ഥാനം.
2007ൽ സർക്കാറിൽ നിന്നുള്ള $70,000 വാങ്ങി ഈ ദേശീയോദ്യാനത്തിന്റെ അടിസ്ഥാനസൗകര്യങ്ങൾ മെച്ചപ്പെടുത്തിയിട്ടുണ്ട്.
കൂൽഗാർഡി, മുർചിസൺ ബയോജ്യോഗ്രഫിക്കൽ റീജ്യണുകൾ തമ്മിലുള്ള സംക്രമണമേഖലയാണ് ഗൂൻഗറി.
ഗൂർഖ ഇംഗ്ലീഷ് വിലാസം https://ml.wikipedia.org/wiki/Gurkha പൃഥ്വി നാരായൺ
നേപ്പാളിലും ഉത്തരേന്ത്യയിലും ജീവിക്കുന്ന ഒരു ജനവിഭാഗമാണ്‌ ഗൂർഖ .
ധൈര്യശാലികളായ പോരാളികളായാണ്‌ ഇവർ അറിയപ്പെടുന്നത്.
പതിനെട്ടാം നൂറ്റാണ്ടിലെ ഹിന്ദു സന്യാസിയും പോരാളിയുമായിരുന്ന ഗുരു ഗോരഖ്നാഥിൽ നിന്നാണ്‌ ഇവരുടെ പേരു വന്നത് .
പടിഞ്ഞാറൻ നേപ്പാളിലെ കുന്നിൻ പ്രദേശത്ത് തൃശൂലിന നദിയുടെ ഒരു കൈവഴിക്കരികിലുള്ള ഗൂർഖ എന്ന ഗ്രാമത്തിൽ നിന്നാണ്‌ ഇവരുടെ പേര് വന്നതെന്നും അഭിപ്രായമുണ്ട് ‌.
കാത്മണ്ഡു താഴ്വര പിടീച്ചടക്കുന്നതിന് രജപുത്രർ ഗൂർഖ ഗ്രാമമാണ് താവളമാക്കിയിരുന്നത്.
1769-ൽ ഗൂർഖ രാജകുമാരൻ പൃഥ്വി നാരായണിന്റെ കീഴിൽ അവർ താഴ്വര പിടിച്ചെടുത്ത് നേപ്പാളിന്റെ ഭരണാധികാരികളായി.
ഗൂർഖകൾ കൂടുതലും ഹിന്ദുക്കളാണ് രണ്ടു ലോകമഹായുദ്ധങ്ങളിലും ഗൂർഖകൾ തങ്ങളുടെ വൈദഗ്ദ്ധ്യം തെളിയിച്ചു.
ഇതിനു മുൻപ് 1814-15 കാലത്തെ ഗൂർഖ യുദ്ധത്തിൽ തങ്ങളുടെ ശത്രുക്കളുടെ കഴിവിൽ ആകൃഷ്ടരായ ബ്രിട്ടീഷുകാർ തങ്ങളുടെ സൈന്യത്തിൽ ഗൂർഖ റെജിമെന്റ് എന്ന ഒരു റെജിമെന്റ് രൂപവത്കരിച്ചു.
മോറംഗുകൾ, മഗാറുകൾ എന്നിങ്ങനെ രണ്ടു വംശങ്ങളിൽ നിന്നുള്ളവരെയായിരുന്നു ഈ റെജിമെന്റിൽ പ്രധാനമായും ഉൾപ്പെടുത്തിയിരുന്നത് .
കുക്രി കുക്രിയും അതിന്റെ ഉറയും
ഗൂർഖകളുടെ കൈവശമുള്ള കുക്രി എന്ന നീണ്ട കത്തി വളരെ പ്രസിദ്ധമാണ്.
പൊതുവേ ഇവർക്ക് ഇത്തരത്തിലുള്ള രണ്ടു കത്തികൾ കൈവശമുണ്ടാകും.
ഒന്ന് ആചാരങ്ങൾക്കും മറ്റേത് പോരടിക്കുന്നതിനും.
കുക്രി അതിന്റെ ഉറയിൽ നിന്ന് പുറത്തെടുത്താൽ അതിൽ രക്തം പുരളാതെ തിരിച്ച് ഉറയിലിടുകയില്ല എന്ന ഒരു പതിവും ഇവർക്കുണ്ട്.
സ്വന്തം കൈവിരൽ മുറിച്ച് രക്തം തൊടുവിച്ചെങ്കിലും അവർ ഈ പതിവ് പാലിക്കാറുണ്ട് .
ഗൃഹപ്രവേശം ഇംഗ്ലീഷ് വിലാസം https://ml.wikipedia.org/wiki/Housewarming വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പുതുതായി വച്ച ഒരു ഗൃഹത്തിൽ കയറി താമസിക്കുന്ന ചടങ്ങാണ് ഗൃഹപ്രവേശം എന്നറിയപ്പെടുന്നത്.
ഈ ചടങ്ങ് പുരവാസ്തുബലി, പാലുകാച്ചൽ, കുറ്റൂശ (കുറ്റിയിട്ടുപൂജ)  എന്നും വിളിച്ചു പോരുന്നു.
ഗ്രഹപ്രവേശന ചടങ്ങിനു കേരളത്തിൽ ചില പ്രദേശങ്ങളിൽ പറഞ്ഞുവരുന്ന പേരാണ്‌ .
കുറ്റിയിട്ടുപൂജ അഥവാ കുറ്റൂശയ്ക്ക് പുരവാസ്തു ബലി എന്നും പറയാറുണ്ട്.
വീടിൻറെ അധിഷ്ഠാനദേവത വാസ്തുദേവത അഥവാ വാസ്തുപുരുഷനാണെന്നാണ് സങ്കൽപം.
ഒരു ഭൂമിയിൽ ഗൃഹം വെച്ച് താമസിക്കുമ്പോൾ ആ ഭൂമിയും വീടും നമുക്ക് വാസയോഗ്യമാക്കിത്തീർക്കാൻ ഭൂമിയിൽ വാസ്തുപുരുഷന്റെ ശരീരത്തിൽ ഇരിക്കുന്നതായി സങ്കല്പിക്കപ്പെടുന്ന ബ്രഹ്മാദിദേവന്മാരെ പ്രീതിപ്പെടുത്തി അനുജ്ഞ വാങ്ങുന്ന കർമ്മമാണ് പുരവാസ്തുബലി.
വാസ്തുപുരുഷൻ തല വടക്കുകിഴക്കും കാൽ തെക്കുപടിഞ്ഞാറുമായി ശയിക്കുന്നു എന്നാണ് വിശ്വാസം.
വാസ്തുദേവതയെ പ്രീതിപ്പെടുത്താൻ ചെയ്യുന്ന കർമ്മമാണ് കുറ്റിയിട്ടുപൂജ.
വാസ്തുപുരുഷൻറെ ദേഹത്ത് അമ്പത്തിനാല് ദേവതകൾ വസിക്കുന്നു എന്നും പൂജനടത്തി പ്രസാദിപ്പിച്ചില്ലെങ്കിൽ ഉപദ്രവങ്ങൾ ഉണ്ടാവുമെന്നുമാണ് വിശ്വാസം.
കുറ്റിയിട്ടുപൂജ ആശാരിമാർ നടത്തിക്കഴിഞ്ഞാൽ പുര താമസസജ്ജമാകുന്നു.
ഗൃഹപ്രവേശദിവസം കാലത്ത് ഉദയത്തിനുമുമ്പ് ഗണപതിഹോമം നടത്തുന്നു.
മുഹൂർത്തത്തിനുമുമ്പേതന്നെ ഗൃഹം ശുചിയാക്കി പടിക്കലും പ്രധാനഗൃഹത്തിന്റെ പ്രധാന ദ്വാരങ്ങളിലും തോരണങ്ങൾ കെട്ടി അലങ്കരിച്ച് കളഭം കലക്കി തളിക്കുന്നു.
കടുക് , മലർ , വെള്ളപ്പൂക്കൾ ഇവ ധാരാളം വിതറി അഷ്ടഗന്ധം , ചന്ദനത്തിരി മുതലായ സുഗന്ധദ്രവ്യങ്ങളെക്കൊണ്ട് പുകയ്ക്കുകയുമാവാം.
മുഹൂർത്തസമയമായാൽ ഗൃഹനായിക നിലവിളക്ക് ഭദ്രദീപമായി കൊളുത്തി മുമ്പിൽ നടക്കണം.
പിറകിലായി കുടുംബാംഗങ്ങളും ബന്ധുമിത്രാദികളും കൂടി ഭവനത്തെ പ്രദക്ഷിണം വെക്കണം.
തുളസിത്തറയേയും പ്രദക്ഷിണം വെച്ച് കിഴക്കോട്ടോ, പടിഞ്ഞാട്ടോ ദർശനമായി വലതുകാൽ വെച്ചായിരിക്കണം പുരുഷന്മാർ) ഗൃഹത്തിലേക്ക് പ്രവേശിക്കേണ്ടത്.
ഗൃഹനാഥ ഇടതുകാലും ഗൃഹനാഥൻ വലതുകാലും വെച്ചുവേണം പുതുഗൃഹത്തിനുള്ളിലേക്ക് പ്രവേശിക്കുവാനാണ് ശാസേ്ത്രാപദേശം.
നേരത്തെ ഗണപതിഹോമം കഴിച്ച ഹോമകുണ്ഡത്തിലെ തീയെടുത്ത് അടുപ്പിലിട്ട് പാൽകാച്ചണം.
തിളപ്പിച്ചുവാങ്ങിയ പാൽ കുടുംബാംഗങ്ങൾക്കും ബന്ധുമിത്രാദികൾക്കും കൊടുത്ത് എല്ലാവരും കഴിക്കുക.
വിറകടുപ്പ് ഇല്ലാത്തപക്ഷം ഹോമകുണ്ഡത്തിൽ തന്നെ പാൽ തിളപ്പിക്കാവുന്നതാണ്.
തുടർന്ന് ക്ഷേത്രത്തിൽനിന്നു കൊണ്ടുവന്നതും ശേഖരിച്ചതുമായ ദേവന് നിവേദിച്ച പായസാദികൾ എല്ലാവർക്കും കൊടുക്കാവുന്നതാണ്.
പാലുകാച്ചൽ
പാൽ കാച്ചിയശേഷം ഈശ്വരനെ പ്രാർത്ഥിച്ചുകൊണ്ട്‌ അത് താഴെയിറക്കിവയ്ക്കുക.
അതിനുശേഷം മൂന്നു ചെറിയസ്പൂൺ പാൽ മൂന്നുതവണയായി അടുപ്പിലോഴിച്ച് അഗ്നിദേവന് സമർപ്പിക്കുക.
തികഞ്ഞ പ്രാത്ഥനയോടുകൂടി സ്ത്രീയും പുരുഷനും ചേർന്നുവേണം പാൽപ്പാത്രം അടുപ്പിൽ വെയ്ക്കാനും പിന്നീട് ഇറക്കിവെയ്ക്കാനും.
വിവിധ പേരുകൾ കുടീരിക്കൽ പെരേക്കൂടൽ കുറ്റൂസ (കുറ്റൂശ) ഗൃഹപ്രവേശം വീട്ടിൽകൂടൽ കേറി താമസം പുരവാസ്തൂബലി പാലുകാച്ചൽ
ഗൃഹപ്രവേശം ( കഥ )
പാരമ്പര്യത്തിന്റെ പുതുക്കിയെഴുത്തും വിച്‌ഛേദവുമായ കഥകളാണ് അംബികസുതന്റെ ഗൃഹപ്രവേശം എന്ന കഥ.
രാമകൃഷ്ണൻ എന്ന വ്യക്തിയിലൂടെയാണ് കഥ തുടങ്ങുന്നത്.
ഭാര്യയും ഒരു  മകളും അമ്മുമ്മയും അടങ്ങുന്നതാണ് അയാളുടെ കുടുംബം.
രാമകൃഷ്ണൻ പുതുതായി പണികഴിപ്പിച്ച വീടിന്റെ ഉമ്മറത്തിരിക്കുകയാണ്.
ഇവിടെ നിന്നാണ് കഥയുടെ തുടക്കം.
കിട്ടാവുന്നിടത്തുനിന്നെല്ലാം കടം വാങ്ങിയാണ് അയാൾ വീടുപണി പൂർത്തിയാക്കിയത്.
അതുകൊണ്ടുതന്നെ ബന്ധുക്കളെയും സുഹൃത്തുക്കളെയും ക്ഷണിക്കാതെയാണ് ഗൃഹപ്രവേശം നടത്തിയത്.
അപ്രതീക്ഷിതമായി മൂന്ന് അതിഥികൾ വീട്ടിലേക്കു വരുന്നു.
ആരെന്നറിയാതെ ആശങ്കയിൽ നിൽക്കുന്ന സമയം, ഭാര്യ ലളിതയും മകൾ അമിതയും അമ്മുമ്മയുടെ ചെല്ലപ്പെട്ടി തിരയുന്നത്.
തലമുറകളായി കൈമാറി വരുന്ന തന്റെ ചെല്ലപ്പെട്ടി നഷ്ട്ടപ്പെട്ടതിൽ  അമ്മുമ്മക്ക് സങ്കടം ഉണ്ട്.
ഇതിനിടയിൽ വീട്ടിലേക്ക് അതിഥികൾ വന്നു കൊണ്ടേയിരുന്നു.
എന്താണ് സംഭവിക്കുന്നതെന്നറിയാതെ ലളിതയും രാമകൃഷ്ണനും അമ്പരന്നിരിക്കുന്നു.
അമിത വളരേ സന്തോഷത്തോടെ ഇതെല്ലാം ആസ്വദിക്കുന്നു.
നിമിഷ നേരം കൊണ്ട് വീടാകെ ഫർണിച്ചറുകൾ കൊണ്ടും സമ്മാനപ്പൊതികൾ കൊണ്ടും നിറഞ്ഞു.
അമിത സായാഹ്ന സന്ധ്യയിൽ വീട്ടിൽ നിറഞ്ഞ സംഗീതത്തോടൊപ്പം നൃത്തം ചെയ്യാൻ തുടങ്ങി.
ഇതിനിടയിൽ അമ്മുമ്മയെ അവർക്ക് നഷ്ടപ്പെടുന്നു.
പാരമ്പര്യത്തിന്റെ സ്വരൂപമായ അമ്മുമ്മ ഇരുട്ടിലെവിടെയോ നഷ്ട്ടപ്പെട്ടു എന്നതാണ് സത്യം.
കഥയുടെ അവസാനത്തിൽ അതിഥികളോടൊപ്പം നൃത്തചുവടുകൾ വയ്ക്കുന്ന അമിതയും ലളിതയും രാമകൃഷ്ണനെയും അവിടേക്കു  ക്ഷണിക്കുന്നു.
പഴമയെ പാടേ ഉപേക്ഷിക്കുകയും പുതിയതിനെ കണ്ടെത്താൻ ഈ കഥ ശ്രമംനടത്തുകയും ചെയ്യുന്നു.
അംബികാസുതന്റെ മികച്ച കഥകളിലൊന്നായി ഈ കഥയെ കാണാം.
ഗൂനെങ്ക്രി ദേശീയോദ്യാനം
ആസ്ത്രേലിയയിലെ ന്യൂ സൗത്ത് വെയിൽസിൽ , സിഡ്നിയിൽ നിന്നും 626 കിലോമീറ്റർ വടക്കു-കിഴക്കായി സ്ഥിതിചെയ്യുന്ന ഒരു ചെറിയ ഗ്രാമമാണ് ഗൂനങ്ക്രി.
ഈ ഗ്രാമം കുതിരയോട്ടത്തിനും ദേശീയോദ്യാനത്തിനും പ്രശസ്തമാണ്.
പ്രധാനപ്പെട്ട പക്ഷിസങ്കേതം
ആൽബർട്ട്സ് ലയർബേഡിന്റെ അറിയപ്പെടുന്നതിൽ ഏറ്റവും കൂടുതൽ എണ്ണം ഉൾപ്പെടുന്നതു മൂലവും അതിനോടൊപ്പം പ്രധാനപ്പെട്ട മറ്റ് പക്ഷി സ്പീഷീകൾ മൂലവും പ്രധാനപ്പെട്ട നൈറ്റ്കാപ്പ് റേഞ്ച് പക്ഷി സങ്കേതത്തിന്റെ ഭാഗമായ ഗൂനങ്ക്രി ദേശീയോദ്യാനത്തിന്റെ പ്രാധാന്യം ബേഡ്ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.
ഗൂഫി ഇംഗ്ലീഷ് വിലാസം https://ml.wikipedia.org/wiki/Goofy
വാൾട്ട് ഡിസ്നി പ്രോഡക്‌ഷൻസ് നിർമ്മിച്ച ഒരു കാർട്ടൂൺ കഥാപാത്രം ആണ്‌ ഗൂഫി .
മനുഷ്യനോടു സാദൃശ്യമുള്ള ചേഷ്ടകൾ ഉള്ള ഒരു പട്ടി ആണ്‌ ഗൂഫി .
മികി മൗസ്സിന്ടെ  വളരെ അടുത്ത സുഹൃത്ത്‌ ആണ് ഗൂഫി .
സാമാന്യ ബോധം തിരെ ഇല്ലാത്ത ഒരു അലസൻ   സ്വഭാവമാണ്‌ ഈ പട്ടിക്ക്.
കൂട്ടുകാരും ചലച്ചിത്രങ്ങളും
ഡിപി ഡാവാഗ്  എന്ന  ആണ് ആദ്യ കാലത്തേ ചലച്ചിത്രത്തിൽ ഉള്ള പേര്.
ഡൊണാൾഡ് ഡക്ക് , മിക്കി മൗസ് എന്നി കാർട്ടൂൺ കഥാപാത്രങ്ങളുടെ കൂടെ ആയിരുന്നു ആദ്യ കാല ചലച്ചിത്രങ്ങൾ പലതും പിന്നീട്‌  1990 യിൽ ഗൂഫിക്ക് സ്വന്തമായി  ഗൂഫ് ട്രൂപ് എന്ന പേരിൽ ഒരു ടെലിവിഷൻ പരമ്പരയും ഉണ്ടായി.
പിന്നെ ഈ പരമ്പര അടിസ്ഥാനം ആക്കി എ ഗൂഫി മൂവി (1995) ,  ആൻ എക്സ്ട്രീംലി ഗൂഫി മൂവി (2000) എന്നി ചലച്ചിത്രങ്ങളും വന്നു.
പുറത്തേക്കുള്ള കണ്ണികൾ ഗൂഫിയുടെ ജീവ ചരിത്രം ഡിസ്നി
ഗൃഹനാഥൻ ഇംഗ്ലീഷ് വിലാസം https://ml.wikipedia.org/wiki/Grihanathan
മോഹൻ കുപ്ലേരി സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ഗൃഹനാഥൻ .
മുകേഷ് , സോണിയ അഗർവാൾ എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്.
മണി ഷൊർണൂരാണ് ചിത്രത്തിന്റെ രചന നിർവ്വഹിച്ചത്.
അഭിനേതാക്കൾ മുകേഷ് – ജി. വിശ്വനാഥൻ സോണിയ അഗർവാൾ – അനിത ജഗതി ശ്രീകുമാർ – രഘു സിദ്ദിഖ് – അലക്സ് ചാണ്ടി സുരാജ് വെഞ്ഞാറമൂട് – തമ്പാൻ ജയകുമാർ – നന്ദകുമാർ മജീദ് – നായർ ടി.എസ്. രാജു – പണിക്കർ സുധീഷ് – സുന്ദരൻ സുബി സുരേഷ് – ശാന്ത ലക്ഷ്മിപ്രിയ – അന്നാമ്മ പൊന്നമ്മ ബാബു അംബിക മോഹൻ സംഗീതം
ഗാനരചന നിർവ്വഹിച്ചിരിക്കുന്നത് ശരത് വയലാർ , അനിൽ പനച്ചൂരാൻ എന്നിവരാണ്, സംഗീതസംവിധാനം നിർവ്വഹിച്ചിരിക്കുന്നത് രാജാമണി .
"ചിന്തും പാടി" അച്ചു രാജാമണി, സിതാര കൃഷ്ണകുമാർ 2.
"രാഗവീണയിൽ" മഞ്ജരി 3.
"രാഗവീണയിൽ" കാർത്തിക് അവലംബം പുറത്തേക്കുള്ള കണ്ണികൾ ഗൃഹനാഥൻ ഇന്റർനെറ്റ് മൂവി ഡാറ്റാബേസിൽ ഗൃഹനാഥൻ – മലയാളസംഗീതം.
ഗൃഹപ്രവേശം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Grihapravesam_(film)
മോഹൻ കുപ്ലേരിയുടെ സംവിധാനത്തിൽ ജഗദീഷ് , സിദ്ദിഖ് , ജഗതി ശ്രീകുമാർ , രേഖ എന്നിവർ പ്രധാനവേഷങ്ങളിൽ അഭിനയിച്ച് 1992-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ഗൃഹപ്രവേശം .
ക്ഷേത്രത്തിൽ വച്ചുള്ള കല്യാണത്തിൽ പങ്കാളിയെ മാറി  താലികെട്ടിപ്പോയ ദമ്പതികളുടെ കഥപറയുന്ന ഈ ചിത്രം ശ്രീഭുവനേശ്വരി മൂവി ആർട്സിന്റെ ബാനറിൽ ചന്ദ്രൻ കിളിമാനൂർ നിർമ്മിച്ച് ഫിലിം മേറ്റ്സ് വിതരണം ചെയ്തിരിക്കുന്നു.
അഭിനേതാക്കൾ ജഗദീഷ് സിദ്ദിഖ് ജഗതി ശ്രീകുമാർ തിലകൻ ദേവൻ സായി കുമാർ മാമുക്കോയ രേഖ ഗീത വിജയൻ ഉണ്ണിമേരി സുകുമാരി സീനത്ത് സംഗീതം
ഒ.എൻ.വി. കുറുപ്പ് എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് എസ്. ബാലകൃഷ്ണൻ ആണ്.
ഗാനങ്ങൾ ആവണിപ്പാടമാകവേ നിലാവ് പെയ്ത രാവ് പോയി – കെ.ജെ. യേശുദാസ് പനിനീരിൻ മണമുള്ള നൂറ് തേച്ച് – കെ.ജെ. യേശുദാസ് , കോറസ് ആവണിപ്പാടമാകവേ നിലാവ് പെയ്ത രാവ് പോയി – കെ.എസ്. ചിത്ര അണിയറ പ്രവർത്തകർ ഛായാഗ്രഹണം: പ്രതാപൻ ചിത്രസം‌യോജനം: ജി. മുരളി കല: ഗോവർദ്‌ധനൻ ചമയം: ബാബു ആലപ്പുഴ വസ്ത്രാലങ്കാരം: ദണ്ഡപാണി നൃത്തം: കുമാർ പരസ്യകല: കിത്തോ നിർമ്മാണ നിയന്ത്രണം: പ്രവീൺ പരപ്പനങാടി പുറത്തേക്കുള്ള കണ്ണികൾ ഗൃഹപ്രവേശം ഇന്റർനെറ്റ് മൂവി ഡാറ്റാബേസിൽ ഗൃഹപ്രവേശം – മലയാളസംഗീതം.
കിം ഡെലാനെ
കിം ഡെലാനെ (ജനനം നവംബർ 29, 1961) ഒരു അമേരിക്കൻ അഭിനേത്രിയാണ്.
എബിസിയുടെ NYPD ബ്ലൂ എന്ന ടെലിവിഷൻ പരമ്പരയിലെ ഡിറ്റക്റ്റീവ് ഡയാന റസ്സൽ എന്ന നായിക കഥാപാത്രത്തിന്റെ പേരിലാണ് അവർ കൂടുതൽ പ്രശസ്തയായത്.
ഇതിലെ പ്രകടനത്തിന് ഒരു എമ്മി അവാർഡ് നേടുകയും ചെയ്തു.
അവരുടെ കരിയറിന്റെ തുടക്കത്തിൽ ' ആൾ മൈ ചിൽഡ്രൺ ' എന്ന എബിസി പകൽസമയ ടെലിവിഷൻ നാടകത്തിൽ ജെന്നി ഗാർഡ്നറുടെ വേഷത്തിൽ അഭിനയിച്ചിരുന്നു.
ഹ്രസ്വകാലത്തേയ്ക്കു മാത്രം സംപ്രേഷണം ചെയ്ത നാടക പരമ്പരകളായ ഫില്ലി , CSI: മയാമി യുടെ ആദ്യ സീസൺ, ആർമി വൈവ്സ് എന്ന പരമ്പരയുടെ ആദ്യത്തെ ആറു സീസണുകൾ എന്നിവയിൽ അവർ പ്രധാനപ്പെട്ട വേഷങ്ങൾ ചെയ്തിരുന്നു.
1961 നവംബർ 29 ന് ജോവാൻ, ജാക്ക് ഡെലാനി എന്നിവരുടെ മകളായി ഫിലാഡെൽഫിയയിലാണ് ഐറിഷ് അമേരിക്കൻ വംശജയായ കിം ഡെലാനെ ജനിച്ചത്.
ഡെലാനെയുടെ മാതാവ് ഒരു വീട്ടമ്മയും പിതാവ് യുണൈറ്റഡ് ഓട്ടോ വർക്കേഴ്സിലെ മുതിർന്ന യൂണിയൻ ഉദ്യോഗസ്ഥനുമായിരുന്നു.
ഒരു റോമൻ കത്തോലിക്കാ വിശ്വാസിയായാണ് അവർ വളർന്നത്.
റോക്സ്ബറോയിൽ വളർന്ന ഡലാനെയ്ക്ക് എഡ്, ജോൺ, കീത്ത്, പാട്രിക് എന്നിങ്ങനെ നാലു സഹോദരന്മാർക്കൂടിയുണ്ട്.
ജെ. ഡബ്ല്യു. ഹല്ലാഹാൻ കാത്തലിക് ഗേൾസ് ഹൈസ്കൂളിൽ പഠിച്ചുകൊണ്ടിരിക്കെ എലൈറ്റ് ഏജൻസിക്കുവേണ്ടി മോഡലായി ജോലി ചെയ്തിരുന്നു.
ബിരുദപഠനത്തിനുശേഷം അവർ ന്യൂയോർക്കിലേക്ക് പോകുകയും അവിടെ ഒരു മോഡലായി ജോലിയെടുക്കുകയും അതേ സമയംതന്നെ, വില്യം എസ്പർ സ്റ്റുഡിയോയിൽ അഭിനയപരിശീലസനം നടത്തുകയും ചെയ്തു.
അഭിനയരംഗം സിനിമ വർഷം പേര് കഥാപാത്രം കുറിപ്പുകൾ 1983 ഫസ്റ്റ് അഫയർ കാത്തി 1985 ദാറ്റ് വാസ് ദെൻ...